open-index/open-wikipedia-markdown huggingface dataset:
Kornsjøvassdraget

**Kornsjøvassdraget** (eller *Enningdalsvassdraget*) er ein serie sjøar i Sverige, delvis på grensa til Noreg. Vassdraget består hovudsakleg av dei tre sjøane Nordre Kornsjø, Midtre Kornsjø og Søndre Kornsjø og dessutan elvane som knyter desse saman.

Nordre Kornsjø har innløp frå Nordre og Søndre Boksjø gjennom Hallerødelva. Søndre Kornsjø renn ut i Kynne elv som knyter vassdraget til Bullaren i Tanums kommun. Til sist går vatnet via Enningdalselva tilbake til Noreg og ut i Iddefjorden.

Kornsjøane er eit populært område for kanoturistar. I prinsippet er det mogleg å ferdast heile strekninga frå Nordre Boksjø til Iddefjorden i kano, men turen stansar som oftast ved Fløtemarksøn i Søndre Kornsjø. Her går vassvegen inn i eit område som er freda i hekketida, og i andre tidsrom er vassføringa som oftast så liten at det er vanskeleg å kome fram.

## Kjelder

**Denne artikkelen bygger på «[[:nb:Kornsjøvassdraget|Kornsjøvassdraget]]» frå ,  den 13. juni 2012.*
Midtre Kornsjø

**Midtre Kornsjø** er ein innsjø i Sverige. Sjøen er ein del av Kornsjøvassdraget som tar til på grensa mellom Østfold fylke i Noreg og Dalsland i Västra Götalands län i Sverige.

## Kjelder

**Denne artikkelen bygger på «[[:nb:Midtre Kornsjø|Midtre Kornsjø]]» frå ,  den 13. juni 2012.*
Racken

**Racken** er ein innsjø som ligg i Arvika kommun 5 kilometer nordaust for Arvika sentrum.

Vatnet i Racken kjem frå Viksälven. Racken dekker 6 kvadratkilometer, har maksimal djupne på 52 meter og middeldjupne på 28 meter. Høgda over havet er 94,7 m. Det blir brukt som drikkvasskjelde for Arvika.

Racken er best kjent som innsjøen der kunstarane i Rackengruppa virka. 

## Kjelder

**Denne artikkelen bygger på «[[:nb:Racken|Racken]]» frå ,  den 13. juni 2012.*  
 

## Bakgrunnsstoff
*Kart og bilete
Ringsjön

**Ringsjön** er ein innsjø i Skåne län i Sverige og den nest største innsjøen i Skåne. Han blir inndelt i Östra Ringsjön, Västra Ringsjön og Sätoftasjön. Sjøen er regulert, med ei middelhøgd på 53,5 meter over havet. Den største djupna er 17 meter. Tidlegare dekte han eit langt større areal enn i dag, men i 1883 vedtok godseigaren på Rönneholm å senke vasstanden omkring 1,5 meter.

## Kjelder

**Denne artikkelen bygger på «[[:nb:Ringsjön|Ringsjön]]» frå ,  den 13. juni 2012.*
Provinsen Tierra del Fuego

**Provinsen Tierra del Fuego** (spansk: *Provincia de Tierra del Fuego* - «Provinsen Eldlandet») er ein av fire provinsar i Región de Magallanes y de Antártica Chilena i Chile. Tierra del Fuego dekkjer den chilenske, vestlege delen av Storøya i Eldlandet, nord for fjellkjeda Cordillera Darwin. Provinsen er igjen inndelt i tre kommunar: Porvenir, Primavera og Timaukel. I nord grensar provinsen til provinsen Magallanes, i sør til Antártica Chilena.

Provinshovudstaden Porvenir og Cerro Sombrero er dei to største busetnadene i provinsen. I 2002 registrerte ein til saman 6904 innbyggjarar i provinsen. Dette var eit fall på 1,2 % sidan førre folketeljing i 1992.

## Kjelder

**Denne artikkelen byggjer på «[[:en:Tierra del Fuego Province, Chile|Tierra del Fuego Province, Chile]]» frå ,  den 13. juni 2012.*
Joesjö

**Joesjö** (eller *Jovattnet*) er både namnet på ein innsjø og ei bygd i Storuman kommun i Västerbottens län i Sverige. Innsjøen ligg ca. 30 kilometer vest for Tärnaby og Hemavan. Riksveg 73 frå Grane passarar forbi innsjøen, 25 kilometer frå E12 på svensk side.

Joesjö blir rekna som samisk område, og vart busett i 1837 av *Henrik* og *Lars Larsson* frå *Kittelfjäll*. Saman med familiane deira flytta dei derifrå kort tid etterpå, og Joesjö vart deretter ikkje busett før i 1844, då *König Olofsson Tiger* flytta dit frå Degerfors.

Bygda har utvikla seg frå å utelukkande vere basert på jordbruk og fiske, til å livnære seg på turisme. Innsjøen og dei omkringliggande elvane er rik på røye og aure, og er populære blant sportsfiskarar.

I bygda finst blant anna *Tärna Vilt AB*, med kjøttforedling, utleige av skuterar, nærbutikk og ein restaurant. Fram til 1950-talet var Joesjö eit knutepunkt for handelen mellom Sverige og den midterste delen av Helgeland.

Frå Joesjö er det ca. 5&nbsp;km til næraste norske garden.

Den svenske alpinisten Ingemar Stenmark vart fødd i Joesjö.

## Kjelder

**Denne artikkelen bygger på «[[:nb:Joesjö|Joesjö]]» frå ,  den 13. juni 2012.*
Roxen

**Roxen** er ein innsjø i Linköping kommun og Norrköping kommun i Östergötland. Han ligg ca. 32 moh og har eit areal på 97 km². Roxen er ein næringsrik, grunn innsjø, noko som blir gjenspegla av det særs rike fuglelivet. Innsjøen er 8 m på det djupaste, noko som fører til at bølgjene på Roxen blir særs krappe (korte og høge), noko mange seglarar har fått oppdage i hardt vêr. I vest er innsjøen ca. 6&nbsp;km brei, og møter Motala ström, Svartån og Stångån med Kinda kanal, i den sørlegaste vika nord for Linköping. Mot aust smalnar Roxen av til ei langstrakt vik. Frå austenden av denne vika, ved Norsholm, fortset Motala ström nordover mot innsjøen Glan.

Göta kanal går gjennom innsjøen frå Norsholm til Berg i Linköping.

Eit 42&nbsp;km² stort område av den vestlege delen av Roxen har sidan 19. november 2001 blitt verna under Ramsarkonvensjonen. Den raudlista fiskearten asp lever i sjøsystemet.

## Kjelder

**Denne artikkelen bygger på «[[:nb:Roxen|Roxen]]» frå ,  den 13. juni 2012.* 
*** oppgav desse kjeldene:*
Ivösjön

**Ivösjön** (tidlegare dansk ) i Sverige, er med ei overflate på 54&nbsp;km² den største innsjøen i Skåne. Han ligg nær grensa mot Blekinge.

Ved Åsnen rett nord om Bromölla vart det funne eit fossil av det som er den eldste komplette blomen i verda, 85 millionar år gammal. Planter av denne slekta finst framleis mellom anna Sør-Afrika. Blomen har blitt fotografert av den verdskjende fotografen Lennart Nilsson. Området rundt Ivösjön er eit av dei mest fossilrike i verda og skjelett av m.a. dinosaurar er funnen her. Planar finst om eit fossilmuseum i området. 

Ivösjön har òg ved fleire undersøkingar vist seg vere den mest artsrike fiskesjøen i Sverige med ca. 25&ndash;30 fanga artar. Fisket er kjent blant sportsfiskarar. Den sjeldne mallen har blitt fanga i Skräbeån som drenerer Ivösjön og renn ut i Hanöbukten ved Möllefjorden, Nymölla.

I sjøen ligg Ivö som var eit bispesete i mellomalderen. Anders Sunesen sin biskopkjellar er ein dansk ruin frå denne tida. På Ivö finst òg eit kaolinbrot som var opphavet til den keramiske industrien som i meir enn hundre år fanst i Bromölla. Til Ivö går òg den einaste bilferja i Skåne frå Barum.

## Kjelder


**Denne artikkelen bygger på «[[:nb:Ivösjön|Ivösjön]]» frå ,  den 13. juni 2012.*
Maoripetrell

**Maoripetrell** (*Pterodroma pycrofti*) er ein pelagisk fugl, ein medlem av slekta *[[Pterodroma]]*-petrellar, og ein av dei minste petrellane. Som hekkefugl er han endemisk for New Zealand. Han er ein flyttfugl som migrerer til sentrale og nordaustlege Stillehavet.

Fuglen er 26 til 28 centimeter i kroppslengd, og han veg ca. 160 gram. I hovudtrekk er denne arten kvit på undersida med lys grå overside. Utsjånaden er elles mykje lik flaggermuspetrell, men sistnemnde er lysare. Også maoripetrellar viser ein mørk markert 'M' på oversida i flukt, og undersida av vengknoken har berre ei kort svart linje i retning kroppsida.

Hekkekoloniane ligg på 12 små øyar på austkysten av New Zealand, dei største koloniane ligg på tre øyar: Red Mercury Island, Chickens Island og Double Island. Frå mai månad migrerer maoripetrellane nordover i Stillehavet. Dei er attende i hekkeområdet i september. Rugetida for det eine kvite egget er ca. 47 dagar og ungen er flygedyktig etter ca. 80 dagar, frå midten av mars til midten av april.

Føda til maoripetrellar er ikkje kjent.

Populasjonen er estimert til totalt 30&nbsp;000-40&nbsp;000 individ (2012) og aukande.

## Kjelder

* Barrie Heather og Hugh Robertson, *The Field Guide to the Birds of New Zealand* (rev. utg.), Viking, 2005
*BirdLife International (2012) Species factsheet: *[http://www.birdlife.org/datazone/speciesfactsheet.php?id=3889 Pterodroma pycrofti]*. Henta frå http://www.birdlife.org den 13. juni 2012.

### Referansar

## Bakgrunnsstoff
Flaggermuspetrell

**Flaggermuspetrell** (*Pterodroma cookii*) er ein pelagisk fugl og ein medlem av slekta *[[Pterodroma]]*-petrellar, ein av dei minste petrellane. Som hekkefugl er han endemisk for New Zealand. Han er ein flyttfugl som migrerer til austre og nordlege Stillehavet.

Fuglen er 26 til 29 centimeter i kroppslengd, og han veg ca. 200 gram. I hovudtrekk er denne arten kvit på undersida med lys grå overside. Det kvite nedst på framhovudet går over i lyst grått øvst på panna. Han har ein mørk flekk rundt auga. Oversida viser ein mørk markert 'M' i flukt. Undersida av vengknoken har berre ei kort svart linje i retning kroppsida. Nebbet er lite og svart, men beina er blålege med gult på symjehuda.

Hekkekoloniane ligg på tre små øyar i New Zealand, langt dei fleste hekkar i store koloniar på Little Barrier Island, nokre få par på Great Barrier Island og Codfish Island. Frå april månad migrerer flaggermuspetrellane til havområdet utanfor og mellom Chile og California, somme spreier seg nord til Alaskabukta. Dei er attende i New Zealand omkring august. Nokre få kan overvintre ved hekkekoloniane. Flaggermuspetrellen hekkar i djupe hòler, opp til fem meter inn i bakken. Rugetida for det eine kvite egget er ca. 47 dagar og ungen er flygedyktig etter ca. 88 dagar, frå midten av mars til midten av april.

Flaggermuspetrellar et mest blekksprut, men tar òg noko småfisk og krepsdyr.

Populasjonen er estimert til totalt 670&nbsp;000 individ og er aukande.

## Kjelder

*Barrie Heather og Hugh Robertson, *The Field Guide to the Birds of New Zealand* (revised edition), Viking, 2005
*BirdLife International (2012) Species factsheet: *[http://www.birdlife.org/datazone/speciesfactsheet.php?id=3888 Pterodroma cookii] *. Henta frå http://www.birdlife.org den 13. juni 2012.

### Referansar

## Bakgrunnsstoff
* Videoar, bilete og lydopptak av flaggermuspetrellear hos Internet Bird Collection
Vuoggatjålmejaure

**Vuoggatjålmejaure** er ein innsjø utanfor Vuoggatjålme i Sverige. Innsjøen ligg omtrent midt på polarsirkelen. 

## Kjelder

* *Denne artikkelen bygger på «[[:nb:Vuoggatjålmejaure|Vuoggatjålmejaure]]» frå ,  den 13. juni 2012.*
Westlandpetrell

**Westlandpetrell** (*Procellaria westlandica*) er ein sjøfugl og ein medlem av slekta *[[Procellaria]]*-petrellar. Som hekkefugl er han endemisk for New Zealand. Han er òg ein flyttfugl som spreier seg i det sørlege Stillehavet mellom austkysten av Australia og stillehavskysten av Chile. Dette er ein særmerkt art på New Zealand fordi arten er ein av dei siste stormfuglane som framleis hekkar på fastlandet og er del av eit opphavleg og unikt økosystem. 
__NOTOC__
Westlandpetrellen er einsfarga mørk brun til svart, berre dei lange hornplatene i nebbet er gule, nebbspissen og linjene mellom hornplater er mørke, beina er òg mørke. Han er ein stor medlem av stormfuglfamilien, kroppslengda er ca. 48&nbsp;cm og han veg om lag 1100 gram.

Hekkeområdet er svært avgrensa og ligg i tett skogkledde åsar innanfor eit verna område i Paparoa nasjonalpark, Paparoa Range på nordvestsida av Sørøya på New Zealand. Hekkinga tar til tidleg på vinteren, i mai månad, og ungane blir flygedyktige på våren, i november til desember. Han er ein av dei største petrellane som hekkar i hòler.

I hekkesesongen kan han treffast både på vest og austkysten av New Zealand og vestover til Australia. Migrasjon skjer i perioden desember til mars, og går til sentrale og austre Sør-Stillehavet, slik at det totale utbreiingsområdet ligg mellom Chile og Australia.

Den naturlege føda er fisk, blekksprut og planktoniske krepsdyr, men dei tar òg fiskeriavfall i stor mengd i hekkesesongen.

Westlandpetrellen er truga av introduserte rovdyr, spesielt villkattar. Dei blir òg tatt som bifangst ved linefiske. Styresmaktene på New Zealand har iverksett tiltak for å kontrollere kattar, og dessutan tiltak mot andre rovdyr og truslar mot kolonien. Populasjonen er estimert til totalt 12&nbsp;000 reproduserande individ og er stabil, totalt kan bestanden vere på 20&nbsp;000 individ.

## Kjelder

* *Denne artikkelen byggjer på «[[:en:Westland Petrel|Westland Petrel]]» frå , den 13. juni 2012*
* Barrie Heather og Hugh Robertson, *The Field Guide to the Birds of New Zealand* (revised edition), Viking, 2005
* BirdLife International (2012) Species factsheet: *[http://www.birdlife.org/datazone/speciesfactsheet.php?id=3924 Procellaria westlandica]*. Henta frå http://www.birdlife.org den 12 juni 2012.

### Referansar

## Bakgrunnsstoff
* 
* Videoar, bilete og lydopptak av westlandpetrellar hos Internet Bird Collection
Provinsen Antártica Chilena

**Antártica Chilena** er den sørlegaste av dei fire provinsane i Región de Magallanes y de Antártica Chilena i Chile. Denne provinsen dekkjer Storøya i Eldlandet sør for fjellkjeda Cordillera Darwin, dei sørlegaste øyane i den chilenske delen av Eldlandet samt Chilensk Antarktis. Provinsen er inndelt i to kommunar; Antártica som dekkjer det chilenske kravområdet i Antarktis, og *Cabo de Hornos* som dekkjer området i Eldlandet. Provinsen grensar i nord til provinsen Tierra del Fuego.

Medrekna Antarktis-området, har denne provinsen eit areal på 1,265,853.7 km2. Han er svært tunt befolka - i 2002 registrerte ein 2392 innbyggjarar i heile provinsen. Dei fleste av desse bur i provinshovudstaden Puerto Williams på Navarino-øya. 

## Kjelde


**Denne artikkelen bygger på «[[:en:Antártica Chilena Province|Antártica Chilena Province]]» frå ,  den 13. juni 2012.*
Härjeåsjön

**Härjeåsjön** er ein innsjø og ein tettstad i Härjedalen kommun i Sverige. Härjeåsjön ligg ca. 19&nbsp;km sørvest for Sveg og ca. 11&nbsp;km nordaust for Lillhärdal, langs länsväg Z504.

Andre stavemåtar for sjøen er **Härjåsjön** og **Härjesjön**.

## Kjelder

**Denne artikkelen bygger på «[[:nb:Härjeåsjön|Härjeåsjön]]» frå ,  den 13. juni 2012.*
Provinsen Última Esperanza

**Última Esperanza** (spansk for 'Den siste vona'), er den nordlegaste av dei fire provinsane i Región de Magallanes y de Antártica Chilena i Chile. Han har eit areal på 55 443,9 km², og folketalet var på 19 855 i 2002. Provinsen er delt inn i to kommunar: Puerto Natales og Torres del Paine. I sør grensar provinsen til provinsen Magallanes, i nord til regionen Aisén del General Carlos Ibáñez del Campo.

Hovudstaden er bykommunen Puerto Natales. Provinsen er elles kjend for Torres del Paine nasjonalpark.

## Kjelder

**Denne artikkelen bygger på «[[:en:Última Esperanza Province|Última Esperanza Province]]» frå ,  den 13. juni 2012.*
Flåsjön i Berg

**Flåsjön** er ein innsjø langs Ljungan i Berg kommun i Jämtland og Härjedalen i Sverige. Innsjøen er sidan byrjinga av 1970-talet utbygd til eit vassmagasin for vasskraft. Overflatearealet til innsjøen er 22,6&nbsp;km².

Flåsjön var òg namnet på garden som låg ved innsjøen før reguleringa.

## Kjelder

**Denne artikkelen bygger på «[[:nb:Flåsjön (Berg kommune)|Flåsjön (Berg kommune)]]» frå ,  den 13. juni 2012.* 
*** oppgav desse kjeldene:*
*http://www.viss.lst.se/Waters.aspx?waterEUID=SE696314-139370&FreeTextSearch=Fl%c3%a5sj%c3%b6n&ReportUnitSearch=1&searchType=1
Bredåsjön

**Bredåsjön** er ein innsjø i Härjedalen i Sverige, i nærleiken av grensa til Dalarna og Noreg. Innsjøen ligg 788 meter over havet, og er dermed ein av dei høgastliggande innsjøane i Sverige. Innsjøen vert drenert gjennom innsjøen Rogen, til Trysilelva i Noreg.

## Kjelder

**Denne artikkelen bygger på «[[:nb:Bredåsjön|Bredåsjön]]» frå ,  den 13. juni 2012.*
Provinsen Magallanes

**Magallanes** (spansk *Provincia de Magallanes*, «Magellan-provinsen») er ein av dei fire provinsane i Región de Magallanes y de Antártica Chilena i Chile. Provinsen dekkjer den sørlegaste delen av Fastlands-Chile, heilt ned til Magellansundet i tillegg til dei nordlegaste av øyane i Eldlandet. Dei største av øyane er Santa Inés-øya, Desolación-øya, Dawson-øya, Aracena-øya og Clarence-øya.
I sør grensar provinsen til den chilenske provinsen Eldlandet, i nord til Última Esperanza. 

Magallanes dekkjer eit areal på 36 400 km2, og folketalet vart registrert til 121 675 i 2002 - ei vekst på 4,4 % sidan 1992. Magallanes er inndelt i fire kommunar: Punta Arenas, Rio Verde, Laguna Blanca og San Gregorio. Hovudstaden er Punta Arenas, som også er regionshovudstad. Tilknytt Punta Arenas er den internasjonale flyplassen Carlos Ibáñez Del Campo International Airport. 

## Kjelder


**Denne artikkelen bygger på «[[:en:Magallanes Province|Magallanes Province]]» frå ,  den 13. juni 2012.*  


## Bakgrunnsstoff

*
Puerto Williams

**Puerto Williams** er ein liten hamneby på Navarino-øya i Eldlandet, heilt sør i Chile. Byen er provinshovudstad i Antártica Chilena, som er underordna Región de Magallanes y de Antártica Chilena. Dersom ein reknar Puerto Williams som ein by, er han den sørlegaste byen i verda. Viss ikkje, er det Ushuaia (ca. 57 000 innb.) på den argentinske delen av Eldlandet som går av med tittelen verdas sørlegaste by.

## Namn og grunnlegging

Byen vart grunnlagd den 21. november 1953 som *Puerto Luisa*, men namnet vart snart skift til Puerto Williams etter den britiske sjøfararen John Williams Wilson (1798-1857). Wilson oppheldt seg mykje i Chile og var grunnleggjaren av *Fuerte Bulnes*; den fyrste busetnaden i Magellansundet sidan 1587. 

## Næringsliv

Puerto Williams er bygd rundt ein marinebase (verdas sørlegaste), og mange av innbyggjarane jobbar i det militære. Dei siste åra har det sivile folketalet auka - i år 2002 var det totale folketalet kome opp i 2262. Marinesjukehuset i byen vart opna i 1960. Puerto Williams er også ein avgjerande viktig by for båttrafikk gjennom Magellansundet. Ifylgje ein kontrakt underskriven av Argentina og Chile i 1984, må alle som vil reisa til sjøs frå Stillehavet til Atlanterhavet gjennom Magellansundet starta i Puerto Williams. 

## Transport

Punta Arenas er utgangspunktet for å koma til Puerto Williams. Herifrå går det ferje til Navarino-øya ein gong i veka samt småfly til Puerto Williams to gonger dagleg på vekedagar. 

## Turisme

Turisme i Puerto Williams blir stadig meir populært. Mange brukar byen som utgangspunkt for fotturar i fjella, og overnattar på vandrarheimar eller gjesteheimar i byen. Det er også mogleg å fiska eller padla kajakk. Her finst òg verdas sørlegaste museum - eit antropologisk museum som har utstillingar om dei innfødde Yaghan- og Selk'nam-folka. Puerto Williams har også ein botanisk hage med subantarktisk flora. Dessutan husar Puerto Williams verdas sørlegaste yachtklubb.

## Kjelde


**Denne artikkelen bygger på «[[:en:Puerto Williams|Puerto Williams]]» frå , den 13. juni 2012.*
Navarino-øya

**Navarino-øya** (spansk *Isla Navarino*) er ei øy heilt sør i Chile i øygruppa Eldlandet. Administrativt ligg øya i provinsen Antártica Chilena i Región de Magallanes y de Antártica Chilena. 

## Busetnad

Dei fleste øybuarane bur i Puerto Williams, men nokre bur i små landsbyar rundt om på øya. Fiskarlandsbyen Puerto Toro, som hadde 36 innbyggjarar i 2002, skal vera den sørlegaste busetnaden på jorda.

Det finst mange klåre spor etter yaganfolket på Navarino, noko som tyder på at dette var ein viktig buplass for dei. Nokre få yaganar bur her enno, i landsbyen Villa Ukika.

## Kjelde


**Denne artikkelen bygger på «[[:en:Navarino-øya|Navarino-øya]]» frå ,  den 14. juni 2012.*
Christian Maggio

**Christian Maggio** () er ein italiensk fotballspelar. I 2012 spela han for Napoli i Serie A og for det italienske landslaget.

Maggio vart cupmeister i Italia med Napoli i 2012. Han debuterte for Italia sitt A-landslag 19. november 2008 i ein privatlandskamp mot Hellas. I 2010 var han med i troppen til fotball-VM i Sør-Afrika, der han spelte i éin av kampane.
Dawson-øya

**Dawson-øya** (spansk *Isla Dawson*) er ei chilensk øy og ei av dei nordlegaste øyane i Eldlandet. Dawson-øya ligg i Magellansundet, sørvest for Brunswick-halvøya og nord for Storøya i Eldlandet.

Det finst tre mindre busetnader på øya: *Puerto Harris*, *Puerto San Antonio* og *Puerto Almeida*. I 1992 hadde øya til saman eit folketal på 415; dette hadde sokke til 301 i 2002.

Seint på 1800-talet vart Dawson-øya brukt som konsentrasjonsleir for dei innfødde eldlendarane. Italienske misjonærar fekk løyve til å busetja seg på øya med indianarane frå 1890. Eitt av misjonærhusa står framleis og gjeld i dag som chilensk nasjonalmonument.
I 1970-åra, nærmare vår tid, vart politiske fangar plassert på øya, ofte mistenkt for å vera kommunistiske aktivistar. Den chilenske filmregissøren Miguel Littin har laga film om denne historia. Den kom ut i 2009 med tittelen *Dawson, Isla 10*.

## Kjelde

**Denne artikkelen bygger på «[[:en:Dawson Island|Dawson Island]]» frå ,  den 14. juni 2012.*
Clarence-øya

*Sjå også: [[Clarence-øya i Sør-Shetlandsøyane]] og [[Clarence-øyane]] i Nord-[[Canada]].*

**Clarence-øya** (spansk: *Isla Clarence*) er ei chilensk øy i øygruppa Eldlandet, like sør for Brunswick-halvøya. Øya er stort sett utan busetnad, men ein registrerte 10 fastbuande i 1992, eit tal som vart halvert til 5 i 2002.

## Kjelde


**Denne artikkelen bygger på «[[:en:Clarence Island, Chile|Clarence Island, Chile]]» frå ,  den 14. juni 2012.*
Porvenir i Chile

**Porvenir** (spansk for «Framtid») er ein chilensk by på Storøya i Eldlandet. Porvenir er ein bykommune og provinshovudstad i den chilenske provinsen Eldlandet i Región de Magallanes y de Antártica Chilena. I 2002 registrerte ein 5465 innbyggjarar, noko som gjer Porvenir til den største chilenske byen på øygruppa.

## Historie

Byen vart grunnlagt i 1883 under gullrushet på Eldlandet. Mange gullgravarar kom då sørover frå Fastlands-Chile, og europearar på jakt etter lukka kom med skip over Atlanteren til «den nye verda». Dei fyrste busetjarane i Porvenir var kroatiske innvandrarar og folk frå Los Lagos-regionen, lenger nord i Chile. Enno finst det noko gull her som blir utvunne av bergverksselskap.

## Næringsliv

I dag lever innbyggjarane mest av saueavl og fiske frå småbåtar. Større skip og trålarar kjem ikkje inn på hamna av di det ligg så mange skipsvrak i leia. Elles finst her eit moderne fengsel, og eit regiment av den chilenske hæren er stasjonert her. Porvenir har også eit slaktarhus som er aktivt i korte periodar kvart år. Porvenir er ingen stor turistby enno, men inneheld fleire hotell og restaurantar. 

## Kjelder


**Denne artikkelen byggjer på «[[:en:Porvenir, Chile|Porvenir, Chile]]» frå , den 13. juni 2012.*
Santa Inés-øya

**Santa Inés-øya** (spansk: *Isla Santa Inés*) er ei større øy som ligg nord i øygruppa Eldlandet. Nordvest for øya ligg Desolación-øya, og søraust ligg Clarence-øya. Øya er folketom.  

Øya er gjennomskoren av fleire fjordar. Etter slaget ved Falklandsøyane i 1914 kunne den tyske kryssaren *Dresden* gøyma seg for fienden i ein av desse.

## Kjelde


**Denne artikkelen bygger på «[[:en:Santa Inés Island|Santa Inés Island]]» frå ,  den 14. juni 2012.*
Stipe Pletikosa

**Stipe Pletikosa** () er ein kroatisk fotballspelar. Han har spela for FK Rostov i den russiske fotballigaen og for det kroatiske fotballandslaget.

Pletikosa debuterte for Kroatia sitt A-landslag mot Danmark i 1999.
Desolación-øya

*Sjå også [[Desolation-øya]] i [[Sør-Shetlandsøyane]].*

**Desolación-øya** (spansk: *Isla Desolación*) er ei chilensk øy, den nordlegaste av øyane i øygruppa Eldlandet. Ho ligg ved det vestlege innløpet til Magellansundet, nordvest for den større Santa Inés-øya. Øya er ikkje busett. 

## Kjelde


**Denne artikkelen bygger på «[[:en:Desolación Island|Desolación Island]]» frå ,  den 14. juni 2012.*
Aracena-øya

**Aracena-øya** eller **Kaptein Aracena-øya** (spansk *Isla Aracena*, *Isla Capitán Aracena*) er ei chilensk øy i øygruppa Eldlandet. Ho ligg like søraust for Clarence-øya og er ikkje busett.

## Kjelder

**Denne artikkelen bygger på «[[:en:Aracena Island|Aracena Island]]» frå ,  den 14. juni 2012.*
Brunswick-halvøya

**Brunswick-halvøya** (spansk *Península de Brunswick*) er ei stor halvøy heilt sør i på det chilenske fastlandet. Halvøya dekkjer eit areal på om lag 6300 km2. Den største busetnaden på halvøya er byen Punta Arenas, som ligg på austkysten. Halvøya ligg i Punta Arenas kommune, i provinsen Magallanes i Región de Magallanes y de Antártica Chilena.

Halvøya blei namngjeven av engelske utforskar til minne om hertugen av Braunschweig-Wolfenbüttel, Fredrik Vilhelm, som kjempa på britane si side i Napoleonskrigane og døydde i slaget ved Quatre Bras i 1815. Braunschweig blir kalla «Brunswick» på engelsk.

Sør og vest for halvøya ligg fleire av øyane i Eldlandet, mellom anna Desolación-øya, Santa Inés-øya, Clarence-øya, Aracena-øya og Dawson-øya i søraust. 

## Kjelder

**Denne artikkelen bygger på «[[:en:Brunswick Peninsula|Brunswick Peninsula]]» frå ,  den 14. juni 2012 og 25. juni 2016.*
Hermite-øyane

**Hermite-øyane** (spansk *Islas Hermite*) er ei chilensk øygruppe som ligg heilt sør i øygruppa Eldlandet. Øyane ligg administrativt i provinsen Antártica Chilena i Región de Magallanes y de Antártica Chilena. Øyane er også ein del av Cabo de Hornos nasjonalpark.

Øygruppa er oppkalla etter den franske admiralen Jacques l'Hermite (1528-1624). Ho består av øyane Hermite, Herschel, Deceit og Hornos-øya, der Kapp Horn utgjer sørspissen.

## Kjelde


**Denne artikkelen bygger på «[[:en:Hermite Islands|Hermite Islands]]» frå ,  den 14. juni 2012.*
Picton, Lennox og Nueva

**Picton, Lennox og Nueva** er tre chilenske øyar som høyrer til øygruppa Eldlandet. Administrativt ligg dei i provinsen Antártica Chilena i Región de Magallanes y de Antártica Chilena. Øyane ligg i Beaglekanalen, langt søraust i øygruppa, aust for Navarino-øya og sør for den argentinske delen av Storøya i Eldlandet. *Lennox* er den største av øyane, med eit areal på 170 km2. Deretter fylgjer *Nueva* med 120 km2 og til slutt *Picton* med 105 km2. Øyane er ikkje busette.

## Beagle-konflikten

Gjennom store delar av 1900-talet førte Chile og Argentina ein konflikt over dei tre strategisk plasserte øyane. Øyane var chilenske ifylgje grenseavtalen frå 1881, men Argentina var svært interesserte i å overta eigarskapen over øyane. Denne konflikten vert kalla Beagle-konflikten og toppa seg i 1960- og 1970-åra, då landa var svært nær krig. Konflikten vart ikkje endeleg løyst før i 1980-åra, då Pave Johannes Paul II kom inn som meklar. Ein fredsavtale mellom landa avslutta Beagle-konflikten i november 1984.

## Kjelde


**Denne artikkelen bygger på «[[:de:Lennox, Picton und Nueva|Lennox, Picton und Nueva]]» frå ,  den 14. juni 2012.*
Hoste-øya

**Hoste-øya** (spansk *Isla Hoste*) er ei chilensk øy og den nest-største av øyane i Eldlandet. Berre Storøya i Eldlandet er større. Øya har ein rik flora med skogar av sørlege tre. Vestdelen av øya ligg i Alberto de Agostini nasjonalpark. Sørspissen av øya har fått namnet Det falske Kapp Horn.

Øya har truleg vore ein buplass for Yaghan-folket før dei kvite kom. Chilenarane forsøkte å busetja seg på øya og avla kveg, men måtte gje opp. Nokre få yaghan-familiar budde på øya fram til utpå 1900-talet. 

I 1978 brukte Chile øya som stasjon for krigsskip i Operation Soberanía under Beagle-konflikten. Operasjonen vart ikkje sett i verk. Under folketeljinga i 1992 registrerte ein seks fastbuande her, men det er uvisst om desse faktisk budde her eller på andre øyar i nærleiken. I 2002 registrerte ein ingen.

## Kjelder


**Denne artikkelen bygger på «[[:en:Hoste Island|Hoste Island]]» frå ,  den 14. juni 2012.*
Wollaston-øyane

**Wollaston-øyane** (spansk: *Islas Wollaston*) er ei chilensk øygruppe som ligg sør i øygruppa Eldlandet. Øyane ligg administrativt i provinsen Antártica Chilena i Región de Magallanes y de Antártica Chilena. Rett sør for øygruppa ligg Hermite-øyane der Kapp Horn ligg.

Øygruppa er oppkalla etter den engelske vitskapsmannen William Hyde Wollaston (1766-1828). Yaghan-namnet på øyane var *Yachkusin* - «øyplassen». Øygruppa består av øyane *Wollaston* *Grey*, *Bayly* og *Freycinet*. Ho ligg innanfor grensene til Cabo de Hornos nasjonalpark.

## Kjelder

**Denne artikkelen bygger på «[[:en:Wollaston Islands|Wollaston Islands]]» frå ,  den 14. juni 2012.*  
**Denne artikkelen bygger på «[[:de:Wollaston-Inseln|Wollaston-Inseln]]» frå ,  den 14. juni 2012.*
Winding

**Vinding** eller **Winding** er eit slektsnamn som kan stamma frå fleire stader kalla Vinding eller Vindinge i Danmark.

## Stader som heiter Vinding
* Vinding i Ådum sokn i Ringkøbing-Skjern kommune
* Vinding sokn i Vejle kommune
* Vinding i Silkeborg 
* Vinding i Herning 

## Kjende namneberarar
* Andreas Frederik Winding (1785-1868), dansk prest og komponist 
* Johannes Winding Harbitz (1831–1917), norsk sjømann, reiar og politikar
* August Henrik Winding (1835-1899), dansk komponist
* Agis Winding (1875-1943), dansk skodespelar
* Bennet Windinge (1905-1986), dansk arkitekt
* Kai Winding (1922-1983), dansk-amerikansk trombonist og jazzkomponist
* Thomas Winding (1936-2008), dansk forfattar og produsent
* Alberte Winding (f. 1963), dansk songar
* Nicolas Winding Refn (f. 1970), dansk filmmakar
* Kasper Winding (f. 1956), dansk musikar og produsent
* Ole Winding ''(Vinding)'' (1906-1985), dansk forfattar og journalist

## Kjelder

*Winding i *Den Store Danske*
Monte Darwin

**Monte Darwin** er eit av dei høgste fjella i Eldlandet. Den nær 2&nbsp;500 meter høge fjelltoppen ligg i den chilenske delen av Storøya i Eldlandet. Monte Darwin ligg i fjellkjeda Cordillera Darwin på nordsida av Beagle-kanalen. Fjellet er dekt av isbrear, særleg sørsida har store brear. Berggrunnen er kristallinsk glimmerskifer.
 
Sommaren 1962 kleiv briten Eric Shipton til topps saman med tre chilenarar; Eduardo Garcia, Federico Vivanco og Cedomir Marangunic. Beste tida for ein topptur er sommarstida frå midten av desember til ut mars.

Fjellet fekk namnet sitt under den andre ekspedisjonen med HMS Beagle. Kaptein Robert FitzRoy gav det namnet Mount Darwin, i høve ekspedisjonsmedlemen Charles Darwin sin 25-årsdag, 12. februar 1834.

Mount Darwin ligg i Alberto de Agostini nasjonalpark.

## Kjelder

**Denne artikkelen bygger på «[[:de:Monte Darwin|Monte Darwin]]» frå ,  den 14. juni 2012.*
Harbitz

**Harbitz** er etternamnet til ei norsk slekt av tysk opphav.

## Kjende namneberarar
* Georg Prahl Harbitz  (1802–89), soknprest og stortingspresident
* Johannes Winding Harbitz (1831–1917), skipsreiar og stortingsrepresentant
* Alf Harbitz (1880–1964), forfattar

## Kjelder

*«Harbitz» i *Store norske leksikon*
Monte Fitzroy

**Monte Fitzroy**, også kjent som **Cerro Chaltén**, er ein fjelltopp i nærleiken av landsbyen El Chaltén i breområdet Campo del Hielo Sur i Patagonia. Landegrensa mellom Argentina og Chile går over Monte Fitzroy.

Monte Fitzroy vart klatra fyrste gongen i 1952 av to franskmenn, Lionel Terray og Guido Magnone. Fjellet er eit av dei aller mest krevjande å klatre til topps på heile jordkloten.

Fjellet, som er kalla opp etter den britiske sjøfararen Robert FitzRoy, ligg i Los Glaciares nasjonalpark.


File:162 - Fitz Roy - Janvier 2010.jpg
File:Localidad El Chaltén y el Fitz Roy.jpg
File:El_Chalten.jpg
File:Fitz Roy 1.jpg


## Kjelder

**Denne artikkelen bygger på «[[:en:Monte Fitz Roy|Monte Fitz Roy]]» frå ,  den 14. juni 2012.*  
 

## Bakgrunnsstoff
Elephant Talk

«**Elephant Talk**» er ein song av bandet King Crimson og kom ut i 1981 på *[[Discipline av King Crimson|Discipline]]*. Songen var hovudsakleg dominert av Tony Levin på Chapman stick, som spelar ein Go-go-aktig basslinje. Bandet spelar vers, refreng og fleire gitarsoloar. Soloane vart spelt og prosessert slik at dei høyrdest ut som elefantrop eller pipande mus.

Adrian Belew syng fem strofer med humoristisk tekst, og kvart vers sluttar og byrjar med setninga «Talk! It's only talk!». Den andre teksten består av ropte synonym for snakking, der kvar strofe inneheld ord med ein forskjellig tekst (bokstavrim). Dei fem strofene går alfabetisk (den første strofa nyttar synonym for snakking som byrjar med «A», den neste «B» og så vidare). Vokalen til Belew minnar mykje om David Byrne, som Belew spelte med i bandet Talking Heads.

Songen vart gjeven ut som singel i 1981 med «Matte Kudasai» som B-side. Det vart òg gjeven ut ein 12"-versjon med ein «Dance mix» av «Elephant Talk» og songen «Thela Hun Ginjeet».

## Medverkande
*Robert Fripp - gitar
*Adrian Belew - gitar, vokal
*Tony Levin - Chapman stick
*Bill Bruford - trommer

## Kjelder

**Denne artikkelen bygger på «[[:en:Elephant Talk|Elephant Talk]]» frå ,  den 14. juni 2012.*
Hornos-øya

**Hornos-øya** (spansk *Isla Hornos*) er ei lita chilensk øy. Ho er den sørlegaste av Hermite-øyane, heilt sør i øygruppa Eldlandet. Øya er mest kjend for sørspissen; Kapp Horn. Øyane ligg administrativt i provinsen Antártica Chilena i Región de Magallanes y de Antártica Chilena. Ein tenkjer ofte på Hornos-øya som den sørlegaste øya i Sør-Amerika, men Diego Ramírez-øyane ligg lengre sør.

På øya har Chile ein marinestasjon som består av nokre få driftsbygningar, eit kapell og eit fyrtårn. På øya står også ei minnestøtte med eit stort albatross-symbol, til minne om dei som døydde medan dei prøvde å runda Kapp Horn. Øya ligg i Cabo de Hornos nasjonalpark.

## Kjelde


**Denne artikkelen bygger på «[[:en:Hornos Island|Hornos Island]]» frå ,  den 14. juni 2012.*
Almar Heggen

**Almar Gunvald Heggen** () var ein norsk operasongar (bass).

Heggen var fødd på garden Heggen i Valldal inst på Sunnmøre.  I 1950
byrja han ved Musikkonservatoriet i Oslo og fire år etter kom han i lære hos Morten Vatn. Han debuterte i 1957 i Mateus-pasjonen med Ingrid Bjoner ved Norsk Operaselskap som Don Bajas, men måtte 1957-59 fare med stipend til  Wiesbaden og studere hos professor Paul Lohmann og Caiser-Breme i Essen. Heggen var i Wuppertal 1959-60, i Berlin 1960-61,
Freiburg 1961-66, Nürnberg 1966-67, München, Frankfurt, Düsseldorf, Köln, Dublin og Stockholm. I 1969 flytta Heggen attende til Noreg og var fast solist ved Den Norske Opera frå 1969 til 1986.

Heggen var busett i Oppegård.

## Nokre av Heggen sine roller
* Absalon i *Anne Pedersdotter* av Edvard Fliflet Bræin
* Sarastro i *[[Tryllefløyta]]* av Wolfgang Amadeus Mozart
* Osmin i *Bortførelsen* av Mozart
* Sparafucile i *Rigoletto* av Giuseppe Verdi
* Baron Ochs i *Rosenkavaleren* av Richard Strauss
* Pimen i *Boris Godunov* av Modest Mussorgskij
* Storinkvisitoren i *Don Carlos* av Giuseppe Verdi

## Referansar
Andrea Pirlo

**Andrea Pirlo** () er ein italiensk tidlegare fotballspelar frå Brescia. I august 2020 vart han trenar for A-laget til Juventus.

Frå sommaren 2011 spela han for den den italienske klubben Juventus, men er best kjend for sine mange sesongar i AC Milan. Pirlo var med på Italias landslag som vann verdsmeisterskapen i fotball 2006. Med Milan vann han to seriemeisterskap og to Meisterliga-titlar. For Juventus vart han seriemeister i 2012.

### Aktiv
Pirlo debuterte for Brescia i 1994 og spela for klubben i hembyen til 1998. Mellom 1998 og 2001 spela han for Inter, Reggina og Brescia, dei to siste klubbane på utlån. Frå 2001 spela han ti sesongar for AC Milan. Her var han med å vinne Meisterliagen i 2003 og 2007, og Serie A i 2004 og 2011. Sommaren 2011 gjekk han til Juventus og vart serievinnar allereie i sin fyrste sesong i klubben.

Pirlo fekk sin debut på Italia sitt landslag i 2002. Han var med i EM 2004, same sommaren var han med på laget som tok bronse under OL 2004 i Athen. Under VM-finalen 2006 spela han ei dominerande rolle på midtbana då Italia vart verdsmeistrar etter å ha vunne straffetevlinga i 1-1 i kampen mot Frankrike, og vart kåra til den beste spelaren i kampen. Gjennom Fotball-EM 2012 var han den viktigaste spelaren for eit italiensk landslag som nådde finalen i meisterskapen.

## Bakgrunnsstoff

* Profil ved legaseriea.it  
* Profil ved FIGC 
* Profil ved Italia1910.com
Matte Kudasai

***Matte Kudasai*** er ein song av progrockbandet King Crimson som kom ut i 1981 på albumet *[[Discipline av King Crimson|Discipline]]*. Songen vart òg gjeven ut som singel med «Elephant Talk» som B-side. Begge songane er skrivne av Adrian Belew, Bill Bruford, Robert Fripp og Tony Levin.

Seinare versjonar av *Discipline* inneheld to versjonar av «Matte Kudasai». På den originale utgåva finst berre ein versjon. Denne versjonen hadde ikkje med ein gitarpart av Robert Fripp, medan denne versjonen er med på «Matte Kudasai (alternative version)».

«Matte Kudasai» tyder «venlegast vent» på japansk.

## Andre versjonar
Songen er spelt inn av mellom andre Kurt Elling og kd lang, begge i 2011. 

## Medverkande
*Robert Fripp – gitar
*Adrian Belew – gitar, vokal
*Tony Levin – bassgitar, Chapman stick, vokal
*Bill Bruford – trommer

## Kjelder

**Denne artikkelen bygger på «[[:en:Matte Kudasai|Matte Kudasai]]» frå ,  den 14. juni 2012.*
Thela Hun Ginjeet

**Thela Hun Ginjeet** er ein song av bandet King Crimson som kom ut i 1981 på albumet *[[Discipline av King Crimson|Discipline]]*. Songen vart òg gjeven ut som singel med «Elephant Talk» som B-side. Tittelen på songen er eit anagram av «heat in the jungle», som er ein referanse til kriminalitet i byen. Songen er skriven av Adrian Belew, Bill Bruford, Robert Fripp og Tony Levin. 

Medan dei fleste av instrumenta spelar i 4/4-takt, spelar Robert Fripp på elektrisk gitar i 7/8-takt i delar av songen, og skapar slik ein uvanleg effekt. I midten av songen kan ein høyre eit stemmeopptak. Dette er Adrian Belew som snakkar om ei oppleving då han vart plaga av rastafariar i London og politiet, medan han prøvde å få opptak til songen ute i gata.

Det vart òg gjevne ut ein 12"-versjon av singelen med ein «dance mix» av songen, og songen «Indispline» i tillegg til «Elephant Talk». 

## Andre versjonar
*Les Claypool-bandet Les Claypool's Fearless Flying Frog Brigade spelte songen på albumet *[[Live Frogs Set 1]]* og fleire gonger på konsertar. 

## Medverkande
*Robert Fripp - gitar
*Adrian Belew - gitar, vokal
*Tony Levin - bassgitar, Chapman stick, vokal
*Bill Bruford - trommer

## Kjelder

**Denne artikkelen bygger på «[[:en:Thela Hun Ginjeet|Thela Hun Ginjeet]]» frå ,  den 14. juni 2012.* 
*** oppgav desse kjeldene:*
Beat av King Crimson

***Beat*** er det niande studioalbumet til det britiske rockealbumet King Crimson. Det kom ut i 1982 på E.G. og var det første studioalbumet til King Crimson med identisk besetning som på det førre albumet.

## Bakgrunn
Albumet fokuserer på 25-årsjubileet for utgjevinga av romanen *[[On the Road]]* av Jack Kerouac.  Albumet inneheld fleire referansar til skriveria til Beat-generasjonen: «Neal and Jack and Me» omhandlar Beat-forfatarar der 'Jack' er Jack Kerouac og 'Neal' venen Neal Cassady. Songen «Sartori in Tangier» er basert på tittelen på Kerouac-romanen *[[Satori in Paris]]*, og byen Tangier (Tanger på norsk) i Marokko, der fleire Beat-forfattarar budde og ofte nytta som utgangspunkt for romanane sine. «Neurotica» har same namn som eit magasin frå Beat-tida, *Neurotica*. Songen «The Howler» referer til Beat-diktet *[[Howl]]* av Allen Ginsberg.

## Utgjeving og mottaking

Albumet kom ut 18. juni 1982 og nådde 39. plassen på UK Albums Chart. *[[Trouser Press]]* skreiv at «musikarane presser instrumenta sine inn i ei ny form, på likande vis som i fusion og kunstrock, men milevis frå kvarandre, og lenger bort enn desse skildringane òg.»

Ein ny 5.1-kringlyd-miks av Steven Wilson og Robert Fripp, byrja i 2009 og var ferdig i 2013. Denne kom ut i oktober 2016 i høve 40-årsjubileumsserien av albuma til King Crimson og som ein del av plateboksen *[[On (and off) The Road (1981 - 1984)]]*.

## Innhald
Tekstar av Adrian Belew, bortsett frå «Two Hands» av Margaret Belew; musikk av Belew, Bill Bruford, Robert Fripp og Tony Levin.

### 40-årsjubileumsutgåva frå 2016

## Medverkande
* Robert Fripp – gitar, orgel, Frippertronics
* Adrian Belew – gitar, solovokal, ekstra trommer (3, 4)
* Tony Levin – bassgitar, korvokal, Chapman stick
* Bill Bruford – trommer, perkusjon

;Teknisk
*Rhett Davies - plateprodusent
*Graham Davies - utstyr
*Rob O'Conner - design
*Tex Read - sosiale tenester
*Patrick Spinks - manager

## Salslister
**Album**

**Singel**

## Kjelder

**Denne artikkelen bygger på «[[:en:Beat (King Crimson album)|Beat (King Crimson album)]]» frå ,  den 14. juni 2012.* 
*** oppgav desse kjeldene:*

## Bakgrunnsstoff
* Tekstar
Heartbeat av King Crimson

«**Heartbeat**» er ein song av bandet King Crimson, som kom ut i 1982 på albumet *[[Beat av King Crimson|Beat]]*. Songen vart gjeven ut på singel same året og vart òg spelt inn av King Crimson-gitarist og songar Adrian Belew for soloalbumet hans *[[Young Lions]]* i 1990.

B-side til singelen er «Requiem». Ein 12"-versjon av singelen vart òg gjeven ut med songen «Neal and Jack and Me» og «Sartori in Tangier» som ekstra spor i staden for «Requiem». Alle songane var skrivne av Adrian Belew, Bill Bruford, Robert Fripp og Tony Levin

## Medverkande
*Robert Fripp - gitar, orgel
*Adrian Belew - gitar, vokal
*Tony Levin - bassgitar, Chapman stick, vokal
*Bill Bruford - trommer

## Kjelder

**Denne artikkelen bygger på «[[:en:Heartbeat (King Crimson song)|Heartbeat (King Crimson song)]]» frå ,  den 14. juni 2012.*
Storsjön i Härjedalen

**Storsjön** er ein innsjø i det nordvestlege Härjedalen i Sverige, og er ein del av det øvre løpet til Ljungan. Ved innsjøen ligg tettstaden Storsjö, med Storsjö kyrka. Ved den nordaustlege breidda til innsjøen ligg Krankmårtenhögen.

## Kjelder

**Denne artikkelen bygger på «[[:nb:Storsjön (Härjedalen)|Storsjön (Härjedalen)]]» frå ,  den 14. juni 2012.*
Svegssjön

**Svegssjön** er ein innsjø i Härjedalen i Sverige. Han har namn etter den nærliggande byen Sveg. Svegssjön er ein kraftverksdam som oppstod då Ljusnan, Veman og Härjeån vart oppdemt i 1975. Innsjøen har eit areal på ca 60&nbsp;km² og høgda varierer mellom 358 og 369&nbsp;meter over havet.

Det finst to kraftverk i direkte tilslutning til sjøen. Det største anlegget, som omfattar sjølve Svegdammen, ligg i nærleiken av Sveg. Det mindre kraftverket, som vart bygget alt i 1919, ligg ved Kvarnforsen i Härjeån, der denne munnar ut i Svegssjön. Anlegget vart bygd om i 1966 og 2006, og er eigd av Härjeåns Kraft AB.

## Kjelder

**Denne artikkelen bygger på «[[:nb:Svegssjön|Svegssjön]]» frå ,  den 14. juni 2012.*  


## Bakgrunnsstoff
*Härjeåns Kraft AB
Alsensjön

**Alsensjön** er ein lang og smal innsjø i Alsen sokn i Krokom kommun i Jämtland i Sverige. Innsjøen blir drenert via elva Ytterån, som ligg ved tettstaden med same namn, og til Storsjön. Alsensjön får vasstilførsel via Åringsån i vest og frå Näldsjön via Faxån ved Nälden til bukta Själdret aust i Alsensjön.

Ved innsjøen ligg sentrumet til soknet, Alsen, (jemtsk: *Ärs`n*). Mot slutten av 1800-talet var det dampbåtar i trafikk på Alsensjön. Nokon av dampbåtane var *Alsen I*, *Alsen II*, *Fortune*, *Frej* og *Ytterån*. Dampbåttrafikken pågjekk fram til 1949, og omfatta både persontrafikk og tømmerleveransar. Båtane gjekk ut frå Ytterån, og tente fast Valne, Röde, Mo, Vika, Åberg, Vången, Ede og Hov.

## Kjelder

**Denne artikkelen bygger på «[[:nb:Alsensjön|Alsensjön]]» frå ,  den 14. juni 2012.*  

## Bakgrunnsstoff
*Ångbåt på Alsensjön i början av 1900-talet, Bildarkivet Jamtli
*Vy över Alsensjön, Bildarkivet Jamtli
Alessandro Nesta

**Alessandro Nesta** () er ein italiensk fotballspelar frå Roma. Nesta har spela for dei italienske klubbane SS Lazio og AC Milan. I 2006 var han med å vinne verdsmeisterskapen i fotball. Han spela då sin 78. og siste landskamp for Italia. To gongar vann han Meisterligaen med AC Milan og ein gong Cupvinnarcupen med Lazio. Dessutan har han vore med å vinne tre italienske sereiemeisterskap og tre italienske cupmeisterskap. I alle år var Nesta midtstoppar.

### Klubbspel
Nesta debuterte for Lazio i Serie A den 13. mars 1994, i ein kamp mot Udinese. Fram til 2002 spela han 193 kampar og skåra eitt mål for Lazio. Sommaren 2002 gjekk han til AC Milan og spela for den klubben i ti sesongar. Gjennom dei ti åra skåra han sju gongar på 222 kampar.

### Landslagsspel
Nesta debuterte for Italia mot Moldova 5. oktober 1996. Under EM i fotball 2000 var han med då Italia tapte finalen 2-1 for Frankrike, det avgjerande målet kom i ekstraomgangane. I si siste store meisterskapsturnering, VM i fotball 2006, vart han verdsmeister då Italia vann straffeskytinga over Frankrike, etter ein kamp som enda 1-1. Han spela då sin 78. og siste landskamp, utan nokon gong å han skåra eit landslagsmål.

### Meistertitlar og medaljar
*VM-gull 2006 for Italia
*EM-sølv 2000 for Italia
*Vinnar av Meisterligaen 2003 og 2007 med AC Milan
*Vinnar av Cupvinnarcupen 1999 med SS Lazio
*Italiensk seriemeister med SS Lazio 2000 og AC Milan 2004 og 2011
*Vinnar av den italienske fotballcupen med SS Lazio 1998, 2000 og med AC Milan 2003

## Kjelder

**Denne artikkelen bygger på «[[:de:Alessandro Nesta|Alessandro Nesta]]» frå ,  den 14. juni 2012.*  
 

## Bakgrunnsstoff
*
Anjan

**Anjan** er ein regulert innsjø i Åre kommun, vest i Jämtland i Sverige. Innsjøen ligg nær grensa mot Noreg. Innsjøen har eit varierande overflateareal på 16 til 30 km², og ligg 415 til 425 meter over havet. Innsjøen blir drenert til Kallsjön. Langs breidda av innsjøen ligg busetnadane Anjan, Baksjönäset, Anjehem, Gråviken og Melen. Her ligg òg Anjans fjällstation, som vart bygd av Eyvind Frölich i 1937 og har omkring 50 sengeplassar.

## Kjelder

**Denne artikkelen bygger på «[[:nb:Anjan|Anjan]]» frå ,  den 14. juni 2012.*
Ankarvattnet

**Ankarvattnet** er ein innsjø som ligg langs Leipiälven, mellom Leipikvattnet og Stora Blåsjön, heilt nord i Jämtland, Sverige. Innsjøen har eit overflateareal på 9 km² i ein høgd på 448 meter over havet, og gjennomsnittsdjupna er 27 meter. Innsjøen er ofte dekket med is til ut i juni månad.

## Kjelder

**Denne artikkelen bygger på «[[:nb:Ankarvattnet|Ankarvattnet]]» frå ,  den 14. juni 2012.*
Siksjön

**Siksjön** er ein innsjø søraust i Herjedalen i Sverige. Siksjön er kring 10 kilometer lang, men berre rundt ein kilometer brei, og er kjelde for Voxnan. Siksjön ligg langs E45.

## Kjelder

**Denne artikkelen bygger på «[[:nb:Siksjön|Siksjön]]» frå ,  den 14. juni 2012.*
Kesusjön

**Kesusjön** er ein innsjø 10&nbsp;km vest for Ljungdalen i Berg kommune i det nordvestlege Härjedalen. Rundt innsjøen ligg det mange hytter, samt serveringsstaden Kesubon. Kesusjön har ingen vegsamband, då vegnettet stopper i Kläppen nokre kilometer lengre aust. Gjennom Kesusjön renn Kesuån, som Ljungen tar med seg nokon kilometer lengre nedstrøms. På vinterstid er det snøscooter- og skiløyper frå Ljungdalen og Kläppen til Kesusjön. Det er røye, og noko aure, i innsjøen.

## Kjelder

**Denne artikkelen bygger på «[[:nb:Kesusjön|Kesusjön]]» frå ,  den 14. juni 2012.*  

## Bakgrunnsstoff
*Informasjon om sjøen på Ljungdalsfjällen si heimeside.
Bergvattnet

**Bergvattnet** er ein liten innsjø i Jämtland, Sverige. Innsjøen får tilførsel av vatn frå Stor-Sjouten og Nåsjön via ein tunnel, og vert drenert til Tåsjön via Ångermanälven.

## Kjelder

**Denne artikkelen bygger på «[[:nb:Bergvattnet|Bergvattnet]]» frå ,  den 14. juni 2012.*
Blåsjön

**Blåsjön** (sørsamisk *Plaavere*) er ein innsjø i Strömsund kommun i Jämtland i Sverige. Innsjøen består av delane **Stora Blåsjön** og **Lilla Blåsjön**. Det totale overflatearealet ligg på 28 – 43 km², og innsjøen ligg ca.437 meter over havet. Ved nordbreidda av innsjøen ligg tettstaden Stora Blåsjön. Blåsjön blir tilført vatn frå elvane Mittiälven, Lillälven, Ankarälven og Lejarälven. Innsjøen vert drenert av Blåsjöälven, som inngår i Ångermanälvens vassdragssystem. Største målte djupne i Blåsjön er 157 meter, noko som gjer innsjøen til Sveriges tredje djupaste. Blåsjön inneheld om lag 1,3 km³ vatn.

## Kjelder

**Denne artikkelen bygger på «[[:nb:Blåsjön|Blåsjön]]» frå ,  den 14. juni 2012.*  

## Bakgrunnsstoff
*Stora Blåsjöns webbplats
Burvattnet

**Burvattnet** (sørsamisk *Buvriejaevrie*) er ein innsjø i Åre kommun og Krokom kommun vest i Jämtland i Sverige. Innsjøen består av Stora Burvattnet og Lilla Burvattnet.

## Geografi
Innsjøen er regulert av Indalsälvens Vattenregleringsföretag. Innsjøen har eit overflateareal som varierer frå 9,6 til 12,9 km², og djupna kan variere med inntil sju meter. Lilla Burvattnet ligg 559,7 meter over havet, Stora Burvattnet 560 meter over havet. Den største djupna er 139 meter.

Burvattnet ligg nord for Oldfjällen, mellom Njaarke sameby og Jovnevaerie sameby. Innsjøen vert drenert via Långan til Indalsälven.

## Kjelder

**Denne artikkelen bygger på «[[:nb:Burvattnet|Burvattnet]]» frå ,  den 14. juni 2012.* 
*** oppgav desse kjeldene:*